མཁས་གྲུབ་ཀུན་གྱི་སྤྱི་མེས་བླ་མ་ནོར་བུ་དབང་ཕྱུག་ཞབས་ཀྱིས་འབྲུག་རྟེན་འབྲེལ་ལ་མངའ་རྙེད་པ་ཐམས་ཅད་བགྲང་བྱ་རྩིས་ཀྱི་རི་མོར་རག་ལས་པར་དགོངས་ཏེ་སྤྱི་ལོ༡༩༨༨ལོར་མི་དབང་ཆོས་ཀྱི་རྒྱལ་པོ་འབྲུག་རྒྱལ་བཞི་པའི་ཞབས་སུ་སྙན་གསན་་ཕབས་ཏེ་གཞུང་ཞབས་ནས་མ་དངུལ་གྱི་གྲོགས་རམ་ཅི་དྲག་གནང་སྟེ་རྩིས་གཞུང་གི་སློབ་གྲྭ་གཞི་བཙུགས་གནང་།ཕྱིས་སུ་ས་ཁོངས་ཆུང་བའི་སྟབས་ཀྱི་རྩིས་གཞུང་གི་སློབ་གྲྭ་འདི་ཐིམ་ཕུག་བདེ་ཆེན་ཕོ་བྲང་དུ་སྤོ་ཤུགས་མཛད་པའི་མཐར་སྐྱབས་མགོན་རྗེ་མཁན་རིན་པོ་ཆེའི་ཞབས་ནས་དབུས་ཕྱོགས་རྫོང་ཁག་གི་དོན་དུ་བཤད་གྲྭའི་སྡེ་ཆེན་མོ་བཙུགས་ཏེ་མི་ལོ་བཅུ་ཕྲག་ལྷག་ཙམ་གྱི་རིང་ལུང་སྡེ་སྣོད་གསུམ་ལ་འཆད་ཉན་བགྱིད་བཞིན་པ་ལགས་སོ།།